Պատասխանելով «yerkir.am»-ի հարցին, թէ ինչպէ՞ս կը մեկնաբանի ՌԴ-ի պաշտպանութեան նախարար Սերգէյ Շոյգուի այն յայտարարութիւնը, թէ Ռուսաստանը խորացնելու է ռազմա-քաղաքական համագործակցութիւնը Ադրբեջանի հետ, Շաւարշ Քոչարեանը նշեց. «Այդ բոլոր յայտարարութիւններին պէտք է ուշի ուշով հետեւենք, ընդունենք ի գիտութիւն եւ միշտ պէտք է երկու հանգամանք հաշւի առնենք՝ առաջինը՝ անվտանգութեան պաշտպանութեան հարցերում մենք մեր յոյսը առաջին հերթին պէտք է դնենք մեզ վրայ, երկրորդ՝ համագործակցութիւնը տարբեր պետութիւնների եւ միջազգային կազմակերպութիւնների հետ նպաստում է, որ այդ հնարաւոր սպառնալիքը հնարաւորինս չէզոքանայ: Այդ համատեքստում է նաեւ մեր համագործակցութիւնը Ռուսաստանի հետ, ոչ աւելի, որովհետեւ եթէ մեծ սպասելիքներ կան, որ Ռուսաստանը կը գայ, մեր փոխարէն մեր անվտանգութեան խնդիրները կը լուծի, կոպիտ սխալ է, դրանից յետոյ կարող է հիասթափութիւն լինել»: